title: 2009/102/ES: Rozhodnutie Rady zo 4. novembra 2008 o poskytnutí strednodobej finančnej pomoci Spoločenstva Maďarsku

text:
               6.2.2009

               SK

               Úradný vestník Európskej únie

               L 37/5

      ROZHODNUTIE RADY

   zo 4. novembra 2008
   o poskytnutí strednodobej finančnej pomoci Spoločenstva Maďarsku
   (2009/102/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 332/2002 z 18. februára 2002, ktorým sa zavádza systém strednodobej finančnej pomoci pre platobné bilancie členských štátov (1), a najmä na jeho článok 3 ods. 2,
   so zreteľom na návrh Komisie predložený po porade s Hospodárskym a finančným výborom,
   keďže:

               (1)

               Rozhodnutím 2009/103/ES (2) Rada rozhodla o poskytnutí vzájomnej pomoci Maďarsku.

               (2)

               Napriek očakávanému zlepšeniu stavu bežného účtu sa očakáva, že zahraničné finančné potreby Maďarska v rokoch 2008 a 2009 budú predstavovať približne 20 miliárd EUR, keďže s ohľadom na nedávny vývoj na finančnom trhu by sa kapitálový a finančný účet mohol výrazne prepadnúť a čistý odliv prostriedkov z portfólií by sa mohol zrýchliť.

               (3)

               Je vhodné poskytnúť Maďarsku podporu Spoločenstva do výšky 6,5 miliardy EUR v rámci systému strednodobej finančnej pomoci pre platobné bilancie členských štátov, ktorý bol zavedený nariadením (ES) č. 332/2002. Táto pomoc by sa mala poskytnúť spolu s úverom od Medzinárodného menového fondu vo výške 10,5 miliardy SDR (približne 12,5 miliardy EUR) v rámci pohotovostného úveru, ktorého schválenie sa očakáva 6. novembra 2008. Svetová banka takisto súhlasila s tým, že poskytne Maďarsku úver vo výške 1 miliardy EUR.

               (4)

               Pomoc by mala riadiť Komisia, ktorá by sa po porade s Hospodárskym a finančným výborom mala s maďarskými orgánmi dohodnúť na špecifických podmienkach hospodárskej politiky tvoriacich podmienku finančnej pomoci. Tieto podmienky by sa mali ustanoviť v memorande o porozumení. Komisia by mala v úverovej zmluve ustanoviť podrobné finančné podmienky.

               (5)

               Pomoc by sa mala poskytnúť s cieľom podporiť udržateľnosť platobnej bilancie v Maďarsku, čím by sa následne prispelo k úspešnej implementácii vládneho programu hospodárskej politiky v súčasnej hospodárskej a finančnej situácii,

         ROZHODLA TAKTO:
   Článok 1
   1.   Spoločenstvo sprístupní Maďarsku strednodobý úver vo výške maximálne 6,5 miliardy EUR pri maximálnej priemernej dobe splatnosti 5 rokov.
   2.   Finančná pomoc Spoločenstva bude k dispozícii počas dvoch rokov počnúc prvým dňom po nadobudnutí účinnosti tohto rozhodnutia.
   Článok 2
   1.   Komisia riadi pomoc v súlade so záväzkami Maďarska a odporúčaniami Rady, a to najmä v kontexte implementácie národného programu reforiem, ako aj konvergenčného programu a postupu pri nadmernom deficite.
   2.   Po porade s Hospodárskym a finančným výborom sa Komisia dohodne s maďarskými orgánmi na špecifických podmienkach hospodárskej politiky tvoriacich podmienku finančnej pomoci, ako sa ustanovuje v článku 3 ods. 4. Tieto podmienky sa ustanovia v memorande o porozumení v súlade so záväzkami a odporúčaniami uvedenými v odseku 1 tohto článku. Komisia ustanoví v úverovej zmluve podrobné finančné podmienky.
   3.   Komisia v spolupráci s Hospodárskym a finančným výborom pravidelne overuje, či sú splnené podmienky hospodárskej politiky tvoriace podmienku pomoci. Komisia priebežne informuje Hospodársky a finančný výbor o možnom splácaní pôžičiek, resp. reštrukturalizácii finančných podmienok.
   Článok 3
   1.   Finančnú pomoc Spoločenstva sprístupní Komisia Maďarsku prostredníctvom najviac piatich splátok, ktorých výška sa určí v memorande o porozumení.
   2.   Prvá splátka sa uvoľní až vtedy, keď úverová zmluva a memorandum o porozumení nadobudnú účinnosť, ako aj na základe toho, že sa maďarskému parlamentu predložia návrhy legislatívnych zmien návrhu rozpočtu na rok 2009 zameraných na dosiahnutie zníženia schodku vo výške 2,6 % HDP a obsahujúcich k tomu smerujúce rozpočtové opatrenia.
   3.   Ak to bude potrebné na financovanie úveru, povoľuje sa obozretné používanie úrokových swapov s protistranami najvyššej úverovej kvality.
   4.   Komisia po obdržaní stanoviska Hospodárskeho a finančného výboru rozhodne o uvoľnení ďalších splátok. Vyplatenie každej ďalšej splátky sa uskutoční na základe uspokojivého vykonávania nového hospodárskeho programu maďarskej vlády podporeného dojednaniami MMF a vrátane konvergenčného programu Maďarska, a konkrétnejšie na základe špecifických podmienok hospodárskej politiky ustanovených v memorande o porozumení.
   Tieto podmienky politiky by okrem iného mali zahŕňať:

               a)

               pokrok dosiahnutý vo fiškálnej konsolidácii plánovanej vládou v kontexte jej nového programu, ktorý je v súlade s odporúčaním Rady podľa postupu pri nadmernom deficite z 10. októbra 2006, ako aj v súlade so stanoviskom Rady z novembra 2007 k aktualizácii konvergenčného programu, najmä vo vzťahu k cieľovému schodku na rok 2009;

               b)

               špecifické opatrenia na kontrolu výdavkov vyplývajúcich z plánovaného procesu konsolidácie;

               c)

               pokrok dosiahnutý v reforme fiškálneho riadenia posilnením inštitucionálneho rámca a zavedením strednodobých fiškálnych pravidiel v súlade s návrhom, ktorý práve prerokováva maďarský parlament;

               d)

               reguláciu finančného sektora a reformu finančného dohľadu a zvýšenie kapacity orgánov účinne reagovať na problémy v oblasti platobnej schopnosti a likvidity a

               e)

               ostatné opatrenia štrukturálnych reforiem podporované v kontexte lisabonskej stratégie, ako napríklad posilňovanie stimulov na prácu s cieľom podporiť zamestnanosť a prispieť k dlhodobej udržateľnosti verejných financií.

         Toto rozhodnutie je určené Maďarskej republike. Uverejní sa v Úradnom vestníku Európskej únie.

      V Bruseli 4. novembra 2008

            Za Radu

            predseda

         A. VONDRA

      (1)  Ú. v. ES L 53, 23.2.2002, s. 1.

      (2)  Pozri stranu 7 tohto úradného vestníka.


title: 2011/55/EÚ: Rozhodnutie Rady z  24. januára 2011 , ktorým sa vymenúvajú traja švédski členovia a štyria švédski náhradníci Výboru regiónov

text:
               28.1.2011

               SK

               Úradný vestník Európskej únie

               L 25/31

         ROZHODNUTIE RADY
   z 24. januára 2011,
   ktorým sa vymenúvajú traja švédski členovia a štyria švédski náhradníci Výboru regiónov
   (2011/55/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh švédskej vlády,
   keďže:

               (1)

               Rada 22. decembra 2009 prijala rozhodnutie 2009/1014/EÚ a 18. januára 2010 rozhodnutie 2010/29/EÚ, ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015 (1).

               (2)

               V dôsledku skončenia funkčného obdobia pána Kenta JOHANSSONA, pani Marie WALLHAGEROVEJ NECKMANOVEJ a pani Kristiny ALVENDALOVEJ sa uvoľnili tri miesta členov Výboru regiónov. V dôsledku skončenia funkčného obdobia pani Susanny HABYOVEJ, pána Berntha JOHNSONA, pána Jensa NILSSONA a pani Ingely NYLUNDOVEJ WATZOVEJ sa uvoľnili štyri miesta náhradníkov Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2015, sa do Výboru regiónov vymenúvajú:

               a)

               za členov:

                           —

                           pán Kent JOHANSSON, Skara kommun,

                           —

                           pani Britt-Marie LÖVGREN, Umeå kommun,

                           —

                           pani Jelena DRENJANIN, Huddinge kommun,

                     a

               b)

               za náhradníkov:

                           —

                           pán Martin ANDREASSON, Västra Götalands läns landsting,

                           —

                           pani Marie SÄLLSTRÖM, Blekinge läns landsting,

                           —

                           pani Marie-Louise RÖNNMARK, Umeå kommun,

                           —

                           pani Carin JÄMTIN, Stockholms kommun.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 24. januára 2011

            Za Radu

            predseda

         FAZEKAS S.

      (1)  Ú. v. EÚ L 348, 29.12.2009, s. 22, a Ú. v. EÚ L 12, 19.1.2010, s. 11.


title: 2007/839/ES: Rozhodnutie Rady z  29. novembra 2007 o uzavretí Dohody medzi Európskym spoločenstvom a Ukrajinou o readmisii osôb

text:
               18.12.2007

               SK

               Úradný vestník Európskej únie

               L 332/46

         ROZHODNUTIE RADY
   z 29. novembra 2007
   o uzavretí Dohody medzi Európskym spoločenstvom a Ukrajinou o readmisii osôb
   (2007/839/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 63 ods. 3 písm. b) v spojení s článkom 300 ods. 2 prvým pododsekom prvou vetou a s článkom 300 ods. 3 prvým pododsekom zmluvy,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Komisia rokovala v mene Európskeho spoločenstva o dohode s Ukrajinou o readmisii osôb.

               (2)

               Dohoda bola v mene Európskeho spoločenstva podpísaná 18. júna 2007 s výhradou jej možného uzavretia k neskoršiemu dátumu v súlade s rozhodnutím Rady prijatým 12. júna 2007.

               (3)

               Dohoda by sa mala schváliť.

               (4)

               Dohodou sa zriaďuje spoločný readmisný výbor, ktorý môže prijať svoj rokovací poriadok. V tomto prípade je vhodné ustanoviť zjednodušený postup prijatia pozície Spoločenstva.

               (5)

               V súlade s článkom 3 Protokolu o postavení Spojeného kráľovstva a Írska, ktorý je pripojený k Zmluve o Európskej únii a k Zmluve o založení Európskeho spoločenstva, Spojené kráľovstvo oznámilo svoju vôľu zúčastniť sa na prijatí a uplatňovaní tohto rozhodnutia.

               (6)

               V súlade s článkami 1 a 2 Protokolu o postavení Spojeného kráľovstva a Írska, ktorý je pripojený k Zmluve o Európskej únii a k Zmluve o založení Európskeho spoločenstva, a bez toho, aby bol dotknutý článok 4 uvedeného protokolu, sa Írsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               (7)

               V súlade s článkami 1 a 2 Protokolu o postavení Dánska, ktorý je pripojený k Zmluve o Európskej únii a k Zmluve o založení Európskeho spoločenstva, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,

         ROZHODLA TAKTO:
   Článok 1
   Dohoda medzi Európskym spoločenstvom a Ukrajinou o readmisii osôb sa týmto v mene Spoločenstva schvaľuje.
   Text dohody je pripojený k tomuto rozhodnutiu.
   Článok 2
   Predseda Rady vykoná oznámenie podľa článku 20 ods. 2 dohody (2).
   Článok 3
   Komisia, ktorej pomáhajú odborníci z členských štátov, zastupuje Spoločenstvo v spoločnom readmisnom výbore zriadenom podľa článku 15 dohody.
   Článok 4
   Pozíciu Spoločenstva v rámci spoločného readmisného výboru v otázke prijatia jeho rokovacieho poriadku podľa článku 15 ods. 5 dohody prijme Komisia po porade s osobitným výborom vymenovaným Radou.
   Článok 5
   Toto rozhodnutie sa uverejní v Úradnom vestníku Európskej únie.

      V Bruseli 29. novembra 2007

            Za Radu

            predseda

         M. LINO

      (1)  Stanovisko z 13. novembra 2007 (zatiaľ neuverejnené v úradnom vestníku).

      (2)  Generálny sekretariát Rady uverejní v Úradnom vestníku Európskej únie dátum nadobudnutia platnosti dohody.
    ---documentbreak---

               18.12.2007

               SK

               Úradný vestník Európskej únie

               L 332/48

         DOHODA
   medzi Európskym spoločenstvom a Ukrajinou o readmisii osôb
   EURÓPSKE SPOLOČENSTVO,
   ďalej len „Spoločenstvo“,
   a
   UKRAJINA,
   ďalej len „zmluvné strany“,
   ODHODLANÉ posilniť spoluprácu v záujme účinnejšieho boja proti nelegálnemu prisťahovalectvu,
   ZNEPOKOJENÉ výrazným rozšírením činnosti organizovaných zločineckých skupín pri prevádzačstve migrantov,
   TÚŽIACE ustanoviť prostredníctvom tejto dohody a na základe reciprocity rýchly a účinný postup, ako identifikovať a bezpečne a kontrolovane vrátiť osoby, ktoré nespĺňajú alebo prestali spĺňať podmienky na vstup a pobyt na území Ukrajiny alebo niektorého členského štátu Európskej únie, a v duchu spolupráce uľahčiť presun takýchto osôb,
   BERÚC DO ÚVAHY, že v prípadoch, keď je to potrebné, by Ukrajina a členské štáty Európskej únie mali vyvinúť maximálne úsilie, aby štátnych príslušníkov tretích krajín a osoby bez štátnej príslušnosti, ktoré nelegálne vstúpili na ich územie, poslali do svojho štátu pôvodu alebo štátu trvalého pobytu,
   UZNÁVAJÚCE nevyhnutnosť dodržiavania ľudských práv a slobôd a zdôrazňujúce, že touto dohodou nie sú dotknuté práva a povinnosti Spoločenstva, členských štátov Európskej únie a Ukrajiny vyplývajúce zo Všeobecnej deklarácie ľudských práv z 10. decembra 1948 a z medzinárodných právnych predpisov, najmä z Európskeho dohovoru zo 4. novembra 1950 o ochrane ľudských práv a základných slobôd, z Dohovoru o postavení utečencov z 28. júla 1951, z Protokolu o postavení utečencov z 31. januára 1967, z Medzinárodného dohovoru Organizácie Spojených národov o občianskych a politických právach z 19. decembra 1966 a z medzinárodných právnych nástrojov vydávania osôb,
   MAJÚCE NA PAMÄTI, že spolupráca medzi Ukrajinou a Spoločenstvom v oblasti readmisie osôb a uľahčenia vzájomného cestovania je v spoločnom záujme oboch krajín,
   BERÚCE DO ÚVAHY, že ustanovenia tejto dohody, ktorá spadá do pôsobnosti hlavy IV Zmluvy o založení Európskeho spoločenstva, sa v súlade s Protokolom o postavení Dánska, ktorý tvorí prílohu k Zmluve o Európskej únii a k Zmluve o založení Európskeho spoločenstva, nevzťahujú na Dánske kráľovstvo,
   SA DOHODLI TAKTO:
   Článok 1
   Vymedzenie pojmov
   Na účely tejto dohody:

               a)

               „zmluvné strany“ sú Ukrajina a Spoločenstvo;

               b)

               „členský štát“ je ktorýkoľvek členský štát Európskej únie s výnimkou Dánskeho kráľovstva a Írskej republiky;

               c)

               „štátny príslušník členského štátu“ je každá osoba, ktorá má štátnu príslušnosť členského štátu v tom zmysle, v akom je definovaná na účely Spoločenstva;

               d)

               „štátny príslušník Ukrajiny“ je každá osoba, ktorá má štátnu príslušnosť Ukrajiny;

               e)

               „štátny príslušník tretej krajiny“ je každá osoba, ktorá má inú štátnu príslušnosť ako štátnu príslušnosť Ukrajiny alebo niektorého z členských štátov;

               f)

               „osoba bez štátnej príslušnosti“ je každá osoba, ktorá nemá štátnu príslušnosť;

               g)

               „povolenie na pobyt“ je povolenie akéhokoľvek druhu vydané Ukrajinou alebo niektorým členským štátom, ktoré oprávňuje osobu na pobyt na jej území; nemyslí sa tým dočasné povolenie zdržiavať sa na území v súvislosti s vybavovaním žiadosti o azyl, žiadosti o priznanie postavenia utečenca alebo žiadosti o udelenie povolenia na pobyt;

               h)

               „vízum“ je povolenie alebo rozhodnutie, ktoré vydá, respektíve prijme Ukrajina alebo niektorý členský štát a ktoré sa vyžaduje na účely vstupu na ich územie alebo tranzitu cez toto územie; nemyslí sa tým letiskové tranzitné vízum;

               i)

               „žiadajúci štát“ je štát (Ukrajina alebo niektorý členský štát), ktorý predkladá žiadosť o readmisiu podľa článku 5 alebo žiadosť o tranzit podľa článku 11 tejto dohody;

               j)

               „požiadaný štát“ je štát (Ukrajina alebo niektorý členský štát), ktorému sa žiadosť o readmisiu podľa článku 5 alebo žiadosť o tranzit podľa článku 11 tejto dohody predkladá;

               k)

               „príslušný orgán“ je vnútroštátny orgán Ukrajiny alebo niektorého členského štátu poverený implementáciou tejto dohody v súlade s jej článkom 16;

               l)

               „pohraničná oblasť“ je územie, ktoré sa rozprestiera do vzdialenosti 30 kilometrov od spoločnej pozemnej hranice medzi členským štátom a Ukrajinou, takisto oblasť námorných prístavov vrátane colných priestorov a medzinárodných letísk členských štátov a Ukrajiny.

         ODDIEL I
   POVINNOSTI READMISIE
   Článok 2
   Readmisia vlastných štátnych príslušníkov
   1.   Požiadaný štát na žiadosť žiadajúceho štátu a bez ďalších formalít okrem tých, ktoré sa ustanovujú touto dohodou, prijme na svoje územie všetky osoby, ktoré nespĺňajú alebo prestali spĺňať podmienky potrebné na vstup alebo pobyt na území žiadajúceho štátu, ak sa v súlade s článkom 6 tejto dohody preukáže, že sú to štátni príslušníci požiadaného štátu.
   To isté platí pre osoby, ktoré sa po vstupe na územie žiadajúceho štátu vzdali štátnej príslušnosti k požiadanému štátu, pričom nenadobudli štátnu príslušnosť žiadajúceho štátu.
   2.   V prípade potreby požiadaný štát bezodkladne vydá osobe, ktorej readmisia bola akceptovaná, cestovný doklad s minimálnou lehotou platnosti šesť mesiacov, a to bez ohľadu na vôľu osoby, ktorá má byť prijatá späť. Ak dotknutá osoba nemôže byť z právnych alebo vecných dôvodov odovzdaná pred skončením platnosti pôvodne vydaného cestovného dokladu, požiadaný členský štát predĺži do 14 kalendárnych dní platnosť cestovného dokladu alebo v prípade potreby vydá nový cestovný doklad s rovnakou lehotou platnosti. Ak požiadaný štát do 14 kalendárnych dní nevydal cestovný doklad, nepredĺžil platnosť starého cestovného dokladu ani ho, ak to bolo potrebné, neobnovil, je tento požiadaný štát povinný akceptovať cestovný doklad, ktorého platnosť sa skončila.
   Článok 3
   Readmisia štátnych príslušníkov tretích krajín a osôb bez štátnej príslušnosti
   1.   Požiadaný štát na žiadosť žiadajúceho štátu a bez ďalších formalít okrem tých, ktoré sa ustanovujú touto dohodou, prijme na svoje územie štátnych príslušníkov tretích krajín alebo osoby bez štátnej príslušnosti, ktoré nespĺňajú alebo prestali spĺňať podmienky potrebné na vstup alebo na pobyt na území žiadajúceho štátu, ak sa v súlade s článkom 7 tejto dohody preukáže, že tieto osoby:

               a)

               vstúpili na územie niektorého členského štátu nelegálne priamo z územia Ukrajiny alebo vstúpili na územie Ukrajiny nelegálne priamo z územia niektorého členského štátu;

               b)

               pri vstupe na územie disponovali platným povolením na pobyt vydaným požiadaným štátom
               alebo

               c)

               pri vstupe na územie disponovali platným vízom vydaným požiadaným štátom a vstúpili na územie žiadajúceho štátu priamo z územia požiadaného štátu.

         2.   Povinnosť readmisie uvedená v odseku 1 sa neuplatní, ak:

               a)

               sa štátny príslušník tretej krajiny alebo osoba bez štátnej príslušnosti ocitli na území iba v rámci leteckého tranzitu cez medzinárodné letisko požiadaného členského štátu;

               b)

               žiadajúci štát vydal štátnemu príslušníkovi tretej krajiny alebo osobe bez štátnej príslušnosti vízum alebo povolenie na pobyt pred vstupom na územie alebo po vstupe naň okrem prípadov, ak:

                           i)

                           táto osoba má vízum alebo povolenie na pobyt vydané požiadaným štátom, ktoré má dlhšiu lehotu platnosti, alebo

                           ii)

                           sa pri získaní víza alebo povolenia na pobyt vydaného žiadajúcim štátom použili pozmenené alebo falšované doklady;

               c)

               štátny príslušník tretej krajiny alebo osoba bez štátnej príslušnosti nepotrebuje vízum, aby mohla vstúpiť na územie žiadajúceho štátu.

         3.   Pokiaľ ide o členské štáty, povinnosť readmisie uvedená v odseku 1 písm. b) a/alebo písm. c) platí pre členský štát, ktorý vydal vízum alebo povolenie na pobyt. Ak vízum alebo povolenie na pobyt vydali dva alebo viaceré členské štáty, povinnosť readmisie uvedená v odseku 1 písm. b) a/alebo písm. c) platí pre ten členský štát, ktorý vydal doklad s dlhšou lehotou platnosti, prípadne ak sa jednému alebo viacerým dokladom skončila platnosť, pre ten členský štát, ktorý vydal doklad, ktorý je stále platný. Ak sa platnosť skončila všetkým dokladom, povinnosť readmisie uvedená v odseku 1 písm. b) a/alebo písm. c) platí pre ten členský štát, ktorý vydal doklad, od skončenia platnosti ktorého uplynul najkratší čas. Ak nemožno predložiť žiadny z týchto dokladov, povinnosť readmisie uvedená v odseku 1 platí pre členský štát, ktorý bol opustený ako posledný.
   4.   Po tom, čo požiadaný štát odpovie kladne na žiadosť o readmisiu, žiadajúci štát vydá osobe, ktorej readmisia sa akceptovala, cestovný doklad uznávaný požiadaným štátom. Ak je žiadajúci štát členským štátom EÚ, na tento účel slúži štandardný cestovný doklad EÚ určený na účely vyhostenia, vyhotovený v súlade s formou predpísanou v odporúčaní Rady EÚ z 30. novembra 1994 (príloha 7). Ak je žiadajúcim štátom Ukrajina, na tento účel slúži ukrajinská návratová doložka (príloha 8).
   Článok 4
   Readmisia omylom
   Žiadajúci štát prijme späť akúkoľvek osobu readmitovanú požiadaným štátom, ak sa v lehote troch mesiacov po odovzdaní dotknutej osoby preukáže, že nie sú splnené požiadavky ustanovené v článku 2 alebo 3 tejto dohody.
   V týchto prípadoch sa uplatnia mutatis mutandis ustanovenia o konaní podľa tejto dohody a požiadaný štát oznámi aj všetky dostupné údaje o skutočnej totožnosti a štátnej príslušnosti osoby, ktorá sa má prijať späť.
   ODDIEL II
   KONANIE O READMISII
   Článok 5
   Žiadosť o readmisiu
   1.   Pokiaľ sa v odseku 2 neustanovuje inak, pri akomkoľvek odovzdávaní osoby, ktorá sa má prijať späť na základe niektorej z povinností uvedených v článkoch 2 a 3, sa vyžaduje predložiť príslušnému orgánu požiadaného štátu žiadosť o readmisiu.
   2.   Ak osoba, ktorá sa má prijať späť, má platný cestovný doklad alebo preukaz totožnosti, respektíve platné vízum alebo v prípade štátneho príslušníka tretej krajiny alebo osoby bez štátnej príslušnosti povolenie na pobyt v požiadanom štáte, odovzdanie tejto osoby sa môže uskutočniť bez toho, aby žiadajúci štát musel predložiť príslušnému orgánu požiadaného štátu žiadosť o readmisiu alebo písomné oznámenie.
   3.   Bez toho, aby boli dotknuté ustanovenia odseku 2, ak bola osoba zadržaná v pohraničnej oblasti žiadajúceho štátu 48 hodín od nelegálneho prekročenia štátnej hranice danou osobou (vrátane prístavov a letísk) priamo z územia požiadaného štátu, žiadajúci štát môže predložiť žiadosť o readmisiu do dvoch dní po zadržaní tejto osoby (skrátené konanie).
   4.   Žiadosť o readmisiu obsahuje tieto údaje:

               a)

               všetky dostupné údaje o osobe, ktorá sa má prijať späť (napr. krstné mená, priezviská, dátum a miesto narodenia, pohlavie a posledné miesto pobytu);

               b)

               dôkazné prostriedky, pokiaľ ide o štátnu príslušnosť, a doklady umožňujúce splniť podmienky na readmisiu štátnych príslušníkov tretích krajín a osôb bez štátnej príslušnosti.

         5.   V prípade potreby by mala žiadosť o readmisiu obsahovať aj tieto údaje:

               a)

               vyhlásenie, v ktorom sa uvádza, že osoba, ktorá má byť odovzdaná, môže potrebovať pomoc alebo starostlivosť za predpokladu, že dotknutá osoba s týmto vyhlásením výslovne súhlasí;

               b)

               informácie o akomkoľvek inom ochrannom alebo bezpečnostnom opatrení, ktoré môže byť pri odovzdávaní určitej osoby nevyhnutné.

         6.   Pri príprave žiadosti o readmisiu sa použije spoločný formulár, ktorý je vo forme prílohy 5 priložený k tejto dohode.
   Článok 6
   Dôkazné prostriedky v súvislosti so štátnou príslušnosťou
   1.   Štátnu príslušnosť požiadaného štátu možno podľa článku 2 ods. 1:

               a)

               preukázať ktorýmkoľvek z dokladov uvedených v prílohe 1 k tejto dohode, a to aj vtedy, ak uplynula lehota ich platnosti. Po predložení týchto dokladov požiadaný štát bez ďalšieho vyšetrovania uzná štátnu príslušnosť. Štátnu príslušnosť nemožno preukázať pozmenenými alebo falšovanými dokladmi;

               b)

               určiť ktorýmkoľvek z dokladov uvedených v prílohe 2 k tejto dohode, a to aj vtedy, ak uplynula lehota ich platnosti. Po predložení týchto dokladov požiadaný štát pokladá štátnu príslušnosť za určenú – okrem prípadu, ak možno pomocou vyšetrovania uskutočneného príslušnými orgánmi žiadajúceho štátu dokázať opak. Štátnu príslušnosť nemožno určiť pozmenenými alebo falšovanými dokladmi.

         2.   Ak nemožno pri určovaní štátnej príslušnosti osoby, ktorá sa má prijať späť, predložiť žiadny z dokladov uvedených v prílohách 1 alebo 2, príslušný zastupiteľský úrad požiadaného štátu vypočuje dotknutú osobu na tento účel najneskôr do 10 kalendárnych dní. Uvedená lehota začne plynúť dňom doručenia žiadosti o readmisiu.
   Článok 7
   Dôkazné prostriedky, pokiaľ ide o štátnych príslušníkovtretích krajín a osôb bez štátnej príslušnosti
   1.   Podmienky na readmisiu štátnych príslušníkov tretích krajín a osôb bez štátnej príslušnosti možno podľa článku 3 ods. 1 písm. a) tejto dohody:

               a)

               splniť predložením ktoréhokoľvek z dokladov uvedených v prílohe 3a k tejto dohode. Po predložení týchto dokladov požiadaný štát uzná, že došlo k nelegálnemu vstupu na územie žiadajúceho štátu (alebo na územie členských štátov, ak je požiadaným štátom Ukrajina) z jeho územia;

               b)

               splniť na základe ktoréhokoľvek z dokladov uvedených v prílohe 3b k tejto dohode. Po predložení týchto dokladov požiadaný štát uskutoční vyšetrovanie a najneskôr do 20 kalendárnych dní poskytne odpoveď. V prípade kladnej odpovede, alebo ak odpoveď nebola poskytnutá v rámci stanovenej lehoty, požiadaný štát uzná, že došlo k nelegálnemu vstupu na územie žiadajúceho štátu (alebo na územie členských štátov, ak je požiadaným štátom Ukrajina) z jeho územia.

         2.   Nezákonnosť vstupu na územie žiadajúceho štátu v zmysle článku 3 ods. 1 písm. a) tejto dohody sa preukáže tým, že v cestovných dokladoch dotknutej osoby chýba potrebné vízum alebo iné povolenie na pobyt na území žiadajúceho štátu. Takisto riadne odôvodnené vyhlásenie žiadajúceho štátu, že o dotknutej osobe sa zistilo, že nemá potrebné cestovné doklady, vízum ani povolenie na pobyt, predstavuje prima facie dôkaz o nezákonnom vstupe na územie, zdržiavaní sa na území alebo pobyte na ňom.
   3.   Podmienky na readmisiu štátnych príslušníkov tretích krajín a osôb bez štátnej príslušnosti možno podľa článku 3 ods. 1 písm. b) a c) tejto dohody:

               a)

               splniť predložením ktoréhokoľvek z dokladov uvedených v prílohe 4a k tejto dohode. Po predložení týchto dokladov požiadaný štát bez ďalšieho vyšetrovania uzná štátnu príslušnosť týchto osôb;

               b)

               splniť na základe ktoréhokoľvek z dokladov uvedených v prílohe 4b k tejto dohode. Po predložení týchto dokladov požiadaný štát uskutoční vyšetrovanie a najneskôr do 20 kalendárnych dní poskytne odpoveď. V prípade kladnej odpovede, alebo ak nebol dokázaný opak, alebo ak odpoveď nebola poskytnutá v rámci stanovenej lehoty, požiadaný štát uzná, že tieto osoby sa zdržiavali na jeho území.

         4.   Splnenie podmienok na readmisiu štátnych príslušníkov tretích krajín alebo osôb bez štátnej príslušnosti nemožno preukázať pozmenenými alebo falšovanými dokladmi.
   Článok 8
   Lehoty
   1.   Žiadosť o readmisiu sa musí predložiť príslušnému orgánu požiadaného štátu najneskôr do jedného roka po tom, čo príslušný orgán žiadajúceho štátu zistil, že štátny príslušník tretej krajiny alebo osoba bez štátnej príslušnosti nespĺňa alebo prestala spĺňať podmienky potrebné na vstup na jeho územie, zdržiavanie sa na jeho území alebo na pobyt na ňom.
   Ak sa žiadosť o readmisiu týchto osôb predloží po uplynutí uvedenej lehoty, povinnosť prijať späť tieto osoby nevzniká. Ak existujú právne alebo vecné prekážky podania žiadosti v rámci stanovenej lehoty, predmetná lehota sa na požiadanie predĺži najviac o 30 kalendárnych dní.
   2.   S výnimkou lehôt uvedených v článku 7 ods. 1 písm. b) a článku 7 ods. 3 písm. b) na žiadosť o readmisiu má požiadaný štát odpovedať bez zbytočného odkladu a v každom prípade do 14 kalendárnych dní po dátume doručenia žiadosti. Ak existujú právne alebo vecné prekážky toho, aby sa odpoveď na žiadosť poskytla v stanovenej lehote, predmetná lehota sa na riadne odôvodnenú žiadosť predĺži, najviac však o 30 kalendárnych dní.
   3.   Ak sa žiadosť o readmisiu predloží v skrátenom konaní (článok 5 ods. 3), treba na ňu odpovedať do dvoch pracovných dní od dátumu doručenia žiadosti. V prípade potreby možno na riadne odôvodnenú žiadosť požiadaného štátu a po schválení žiadajúcim štátom predĺžiť lehotu na poskytnutie odpovede na žiadosť o jeden pracovný deň.
   4.   Ak sa nedoručí odpoveď po uplynutí lehôt uvedených v odsekoch 2 a 3 tohto článku, odovzdanie dotknutej osoby sa pokladá za schválené.
   5.   V prípade zamietnutia žiadosti o readmisiu sa žiadajúcemu štátu poskytnú dôvody.
   6.   Po schválení readmisie alebo v prípadoch uplynutia lehôt uvedených v odseku 2 sa dotknutá osoba bezodkladne odovzdá spôsobom dohodnutým príslušnými orgánmi v súlade s článkom 9 ods. 1 tejto dohody. Na základe riadne odôvodnenej žiadosti žiadajúceho štátu možno túto lehotu predĺžiť o čas potrebný na odstránenie právnych alebo vecných prekážok brániacich uskutočneniu odovzdania.
   Článok 9
   Postup pri odovzdávaní a spôsoby prepravy
   1.   Príslušné orgány žiadajúceho štátu a požiadaného štátu sa pred uskutočnením odovzdania písomne dohodnú o dátume odovzdania, mieste vstupu na územie, o prípadnom úradnom sprievode a o všetkých ostatných dôležitých náležitostiach odovzdania.
   2.   Prepravu možno uskutočniť akýmkoľvek dopravným prostriedkom: leteckou cestou, pozemnou cestou alebo námornou cestou. Odovzdanie osoby leteckou dopravou nie je obmedzené na použitie štátnych prepravcov žiadajúceho štátu alebo požiadaného štátu a môže sa uskutočniť aj pravidelnou linkou, ako aj chartrovým letom. V prípade, ak je potrebný úradný sprievod, výber členov tohto úradného sprievodu sa neobmedzuje iba na oprávnené osoby žiadajúceho štátu, platí iba podmienka, že to musia byť oprávnené osoby z Ukrajiny alebo z ktoréhokoľvek členského štátu.
   ODDIEL III
   TRANZIT
   Článok 10
   Zásady
   1.   Členské štáty a Ukrajina by mali obmedziť možnosť využitia tranzitu štátnych príslušníkov tretích krajín alebo osôb bez štátnej príslušnosti na prípady, keď takéto osoby nemožno vrátiť do štátu určenia priamo.
   2.   Požiadaný štát umožní tranzit štátneho príslušníka tretej krajiny alebo osoby bez štátnej príslušnosti, ak je zaručená následná preprava týchto osôb v prípadných ďalších tranzitných štátoch, ako aj ich readmisia štátom určenia.
   3.   Ak požiadaný štát vyžaduje, aby sa tranzit štátnych príslušníkov tretích krajín alebo osôb bez štátnej príslušnosti uskutočnil s úradným sprievodom, treba túto požiadavku splniť. Podrobnosti postupu v súvislosti s tranzitom s úradným sprievodom sa stanovia vo vykonávacích protokoloch podľa článku 16.
   4.   Požiadaný štát môže tranzit zamietnuť:

               a)

               ak existuje riziko, že by štátny príslušník tretej krajiny alebo osoba bez štátnej príslušnosti mohli byť v štáte určenia alebo v inom tranzitnom štáte vystavení mučeniu, neľudskému alebo ponižujúcemu zaobchádzaniu, trestaniu alebo trestu smrti, alebo prenasledovaniu z dôvodu rasy, náboženstva, štátnej príslušnosti, príslušnosti k určitej sociálnej skupine alebo z dôvodu politického presvedčenia;

               b)

               ak štátny príslušník tretej krajiny alebo osoba bez štátnej príslušnosti čelia v požiadanom štáte alebo v inom tranzitnom štáte trestnému stíhaniu alebo iným postihom alebo

               c)

               z dôvodov verejného zdravia, vnútornej bezpečnosti, verejného poriadku alebo na základe iných štátnych záujmov požiadaného štátu.

         5.   Požiadaný štát môže zrušiť akékoľvek už vydané povolenie, ak sa po jeho vydaní vyskytnú alebo zistia okolnosti uvedené v odseku 4 tohto článku, ktoré bránia tranzitu, alebo ak uskutočnenie prepravy cez prípadné tranzitné štáty alebo readmisia štátom určenia už nie sú zaručené.
   Článok 11
   Tranzitné konanie
   1.   Príslušnému orgánu požiadaného štátu sa musí predložiť písomná žiadosť o tranzit, ktorá obsahuje tieto údaje:

               a)

               typ tranzitu (leteckou, pozemnou alebo námornou cestou), tranzitnú trasu, ďalšie tranzitné štáty, ak nejaké sú, a štát konečného určenia;

               b)

               osobné údaje dotknutej osoby (krstné meno, priezvisko, rodné priezvisko, iné používané, respektíve známe mená alebo pseudonymy, dátum narodenia, pohlavie a – ak je to možné – miesto narodenia, štátnu príslušnosť, jazyk, druh a číslo cestovného dokladu);

               c)

               predpokladané miesto vstupu na územie, čas odovzdania a prípadné použitie úradného sprievodu;

               d)

               vyhlásenie, že z pohľadu žiadajúceho štátu sú podmienky podľa článku 10 ods. 2 splnené a dôvody na zamietnutie žiadosti podľa článku 10 ods. 4 nie sú známe.

         Pri príprave žiadosti o tranzit sa použije spoločný formulár, ktorý je v podobe prílohy 6 priložený k tejto dohode.
   2.   Požiadaný štát do 10 kalendárnych dní od doručenia žiadosti písomnou formou oznámi žiadajúcemu štátu, že súhlasí s tranzitom, potvrdiac miesto a predpokladaný čas vstupu na územie, alebo že tranzit zamieta, a uvedie dôvody svojho zamietnutia.
   3.   Ak sa tranzit uskutočňuje leteckou cestou, osoba, ktorá má byť prijatá späť, a jej prípadný úradný sprievod sú vyňaté z povinnosti zaobstarať si letiskové tranzitné vízum.
   4.   Príslušné orgány požiadaného štátu po vzájomnej dohode pomáhajú pri uskutočnení tranzitu najmä zabezpečením dohľadu nad dotknutými osobami a poskytnutím potrebného vybavenia na tento účel.
   ODDIEL IV
   NÁKLADY
   Článok 12
   Náklady na dopravu a tranzit
   Všetky náklady v súvislosti s readmisiou a tranzitom až po hranicu štátu konečného určenia, ako aj prepravné a udržiavacie náklady požiadaného štátu týkajúce sa návratu osôb podľa článku 4 tejto dohody znáša žiadajúci štát. Uvedené platí bez toho, aby bolo dotknuté právo príslušných orgánov členských štátov a Ukrajiny žiadať náhradu týchto nákladov od dotknutých osôb alebo tretích osôb.
   ODDIEL V
   OCHRANA ÚDAJOV A DOLOŽKA NEDOTKNUTEĽNOSTI
   Článok 13
   Ochrana údajov
   1.   Oznamovanie osobných údajov sa uskutoční iba v prípade, ak je to nevyhnutné pri plnení tejto dohody príslušnými orgánmi Ukrajiny alebo členského štátu. Pri oznamovaní a spracúvaní osobných údajov alebo pri nakladaní s nimi v konkrétnom prípade sa príslušné orgány Ukrajiny riadia príslušnými právnymi predpismi Ukrajiny a príslušné orgány členského štátu ustanoveniami smernice 95/46/ES a vnútroštátnymi právnymi predpismi tohto členského štátu prijatými podľa tejto smernice.
   2.   Okrem toho platia tieto zásady:

               a)

               osobné údaje sa musia spracúvať spravodlivým a zákonným spôsobom;

               b)

               osobné údaje možno zbierať iba na konkrétny, výslovne uvedený a zákonný účel plnenia tejto dohody a nesmú ich odovzdávajúce orgány ani prijímajúce orgány ďalej spracúvať spôsobom nezlučiteľným s týmto účelom;

               c)

               osobné údaje musia byť vo vzťahu k účelu, na ktorý sa zbierajú a/alebo ďalej spracúvajú, primerané a náležité a nesmú tento účel presahovať; konkrétne možno oznamovať len tieto osobné údaje:

                           i)

                           osobné údaje osoby, ktorú majú odovzdať (krstné mená, priezviská, iné používané, respektíve známe mená alebo pseudonymy, pohlavie, rodinný stav, dátum a miesto narodenia, súčasná a akákoľvek predchádzajúca štátna príslušnosť);

                           ii)

                           údaje z pasu, preukazu totožnosti, vodičského preukazu alebo iného identifikačného alebo cestovného dokladu (číslo, lehota platnosti, dátum vydania, vydávajúci orgán, miesto vydania);

                           iii)

                           zastávky a trasu cesty;

                           iv)

                           ostatné informácie potrebné na určenie totožnosti odovzdávanej osoby alebo na preskúmanie splnenia podmienok na readmisiu v zmysle tejto dohody;

               d)

               osobné údaje musia byť presné a v prípade potreby aktualizované;

               e)

               osobné údaje sa musia uchovávať vo formáte, ktorý umožňuje určenie totožnosti dotknutej osoby, len dovtedy, kým je to potrebné na účel, na ktorý sa údaje zbierali alebo na ktorý sa ďalej spracúvali;

               f)

               odovzdávajúci orgán aj prijímajúci orgán prijmú všetky primerané opatrenia, aby sa zabezpečila príslušná oprava osobných údajov, ich vymazanie alebo zablokovanie v prípade, ak spracovanie týchto osobných údajov nie je v súlade s ustanoveniami tohto článku, a to najmä preto, lebo údaje sú vo vzťahu k účelu spracovania neprimerané, nenáležité alebo tento účel presahujú. Medzi tieto opatrenia patrí aj oznamovanie každej opravy, vymazania alebo zablokovania údajov druhej zmluvnej strane;

               g)

               prijímajúci orgán na požiadanie poinformuje odovzdávajúci orgán o použití oznámených údajov a o výsledkoch, ktoré z nich získal;

               h)

               osobné údaje možno oznamovať len príslušným orgánom; na oznámenie ďalším orgánom je potrebný predchádzajúci súhlas odovzdávajúceho orgánu;

               i)

               odovzdávajúci orgán aj prijímajúci orgán sú povinné viesť si písomný záznam o oznamovaní a prijímaní osobných údajov.

         Článok 14
   Doložka nedotknuteľnosti
   1.   Touto dohodou nie sú dotknuté práva, povinnosti a záväzky Spoločenstva, členských štátov ani Ukrajiny vyplývajúce z medzinárodného práva, a najmä z akéhokoľvek uplatniteľného medzinárodného dohovoru alebo dohody, ktorých sú zmluvnými stranami, vrátane tých, ktoré sa uvádzajú v preambule.
   2.   Nič v tejto dohode nebráni vráteniu osoby podľa iných oficiálnych alebo neformálnych dojednaní.
   ODDIEL VI
   VYKONÁVANIE A UPLATŇOVANIE
   Článok 15
   Spoločný readmisný výbor
   1.   Zmluvné strany si poskytujú vzájomnú pomoc pri uplatňovaní a výklade tejto dohody. Na tento účel zriadia spoločný readmisný výbor (ďalej len „výbor“), ktorý bude mať tieto úlohy a kompetencie:

               a)

               monitorovať uplatňovanie tejto dohody a dbať na pravidelnú výmenu údajov v súvislosti s vykonávacími protokolmi vypracovanými jednotlivými členskými štátmi a Ukrajinou podľa článku 16;

               b)

               pripravovať návrhy a odporúčania, pokiaľ ide o zmeny a doplnenia tejto dohody;

               c)

               rozhodovať o vykonávacích predpisoch potrebných na jednotné uplatňovanie tejto dohody.

         2.   Rozhodnutia výboru sú pre zmluvné strany záväzné.
   3.   Výbor sa skladá zo zástupcov Spoločenstva a Ukrajiny; Spoločenstvo zastupuje Komisia, ktorej pomáhajú odborníci z členských štátov.
   4.   Výbor zasadá v prípade potreby kedykoľvek na žiadosť jednej zo zmluvných strán.
   5.   Výbor prijme svoj rokovací poriadok.
   Článok 16
   Vykonávacie protokoly
   1.   Ukrajina a členský štát môžu vypracovať vykonávacie protokoly, ktoré sa týkajú pravidiel v súvislosti:

               a)

               s určením príslušných orgánov;

               b)

               s hraničnými priechodmi na odovzdanie osôb;

               c)

               so spôsobmi komunikácie medzi príslušnými orgánmi;

               d)

               so spôsobmi vrátenia osôb v rámci skráteného konania;

               e)

               s podmienkami readmisie s úradným sprievodom vrátane tranzitu štátnych príslušníkov tretích krajín a osôb bez štátnej príslušnosti s úradným sprievodom;

               f)

               s ďalšími prostriedkami a dokumentmi nevyhnutnými na vykonávanie tejto dohody;

               g)

               so spôsobmi a postupmi pri vymáhaní nákladov v súvislosti s vykonávaním článku 12 tejto dohody.

         2.   Vykonávacie protokoly uvedené v odseku 1 nadobúdajú platnosť až po tom, čo sa oznámia výboru uvedenému v článku 15.
   3.   Ukrajina súhlasí s uplatňovaním ktoréhokoľvek ustanovenia vykonávacieho protokolu vypracovaného s jedným členským štátom v zmysle odseku 1 písm. d), e), f) alebo g) aj v súvislosti s ktorýmkoľvek iným členským štátom, ak ten o to požiada.
   Článok 17
   Vzťah k bilaterálnym readmisným dohodám členských štátov
   1.   Pokiaľ sa v odseku 2 tohto článku neustanovuje inak, ustanovenia tejto dohody majú prednosť pred ustanoveniami akejkoľvek bilaterálnej dohody alebo iného právne záväzného nástroja o readmisii osôb, ktorý bol alebo podľa článku 16 môže byť uzavretý medzi jednotlivými členskými štátmi a Ukrajinou, ak sú ustanovenia bilaterálneho nástroja nezlučiteľné s ustanoveniami tejto dohody.
   2.   Počas dvojročného obdobia uvedeného v článku 20 ods. 3 sa naďalej uplatňujú ustanovenia o readmisii osôb bez štátnej príslušnosti a štátnych príslušníkov tretích krajín obsiahnuté v bilaterálnych dohodách alebo iných právne záväzných nástrojoch uzavretých medzi jednotlivými členskými štátmi a Ukrajinou.
   ODDIEL VII
   ZÁVEREČNÉ USTANOVENIA
   Článok 18
   Územná pôsobnosť
   1.   Pokiaľ sa v odseku 2 tohto článku neustanovuje inak, táto dohoda sa uplatňuje na území, na ktoré sa vzťahuje Zmluva o založení Európskeho spoločenstva, a na území Ukrajiny.
   2.   Táto dohoda sa nevzťahuje na územie Dánskeho kráľovstva.
   Článok 19
   Zmeny a doplnenia dohody
   Túto dohodu možno zmeniť a doplniť po vzájomnej dohode zmluvných strán. Zmeny a doplnenia sa vypracujú vo forme samostatných protokolov, ktoré budú tvoriť neoddeliteľnú súčasť tejto dohody a nadobudnú platnosť v súlade s postupom ustanoveným v článku 20 tejto dohody.
   Článok 20
   Nadobudnutie platnosti dohody, jej trvanie a ukončenie platnosti
   1.   Túto dohodu ratifikujú alebo schvália zmluvné strany v súlade so svojimi príslušnými postupmi.
   2.   Pokiaľ sa v odseku 3 tohto článku neustanovuje inak, táto dohoda nadobúda platnosť prvým dňom druhého mesiaca nasledujúceho po dni, keď si zmluvné strany navzájom oznámia zavŕšenie postupu uvedeného v odseku 1.
   3.   Povinnosti ustanovené v článku 3 tejto dohody sa začnú uplatňovať až dva roky po dátume uvedenom v odseku 2 tohto článku. Počas tohto dvojročného obdobia sa budú uplatňovať len na osoby bez štátnej príslušnosti a štátnych príslušníkov tých tretích krajín, s ktorými Ukrajina uzatvorila bilaterálne zmluvy alebo dohody o readmisii. Ako sa uvádza v článku 17 ods. 2, počas uvedeného dvojročného obdobia sa naďalej uplatňujú ustanovenia o readmisii osôb bez štátnej príslušnosti a štátnych príslušníkov tretích krajín obsiahnuté v bilaterálnych dohodách alebo iných právne záväzných nástrojoch uzavretých medzi jednotlivými členskými štátmi a Ukrajinou.
   4.   Táto dohoda sa uzatvára na dobu neurčitú.
   5.   Túto dohodu možno vypovedať tým, že to ktorákoľvek strana oficiálne oznámi druhej strane. Dohoda prestane platiť šesť mesiacov po dátume uvedeného oznámenia.
   Článok 21
   Prílohy
   Prílohy 1 až 8 sú neoddeliteľnou súčasťou tejto dohody.

      V Luxemburgu osemnásteho júna dvetisícsedem v dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a ukrajinskom jazyku, pričom všetky znenia sú rovnako autentické.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar
         3a Євролейське Спiвтовaриство

         За Украйиа
         Por Ucrania
         Za Ukrajinu
         For Ukraine
         Für die Ukraine
         Ukraina nimel
         Για την Ουκρανία
         For Ukraine
         Pour l’Ukraine
         Per l’Ucraina
         Ukrainas vārdā
         Ukrainos vardu
         Ukrajna részéről
         Għall-Ukrajna
         Voor Oekraïne
         W imieniu Ukrainy
         Pela Ucrânia
         Pentru Ucraina
         Za Ukrajinu
         Za Ukrajino
         Ukrainan puolesta
         På Ukrainas vägnar
         За Υκραїиу

   PRÍLOHA 1
   ZOZNAM DOKLADOV V SÚVISLOSTI SO ŠTÁTNOU PRÍSLUŠNOSŤOU
   (článok 6 ods. 1 písm. A)

               —

               pasy akéhokoľvek druhu (štátne pasy, diplomatické pasy, služobné pasy, hromadné pasy a náhradné pasy vrátane detských pasov),

               —

               vnútroštátne preukazy totožnosti (vrátane dočasných a náhradných),

               —

               vojenské knižky a vojenské preukazy totožnosti,

               —

               námornícke knižky, služobné preukazy veliteľov námorných lodí a námornícke pasy,

               —

               osvedčenia o občianstve alebo iné úradné doklady, v ktorých sa uvádza občianstvo.

         PRÍLOHA 2
   ZOZNAM DOKLADOV V SÚVISLOSTI SO ŠTÁTNOU PRÍSLUŠNOSŤOU
   (článok 6 ods. 1 písm. B)

               —

               fotokópie ktoréhokoľvek z dokladov uvedených v prílohe 1 k tejto dohode,

               —

               vodičské preukazy alebo ich fotokópie,

               —

               rodné listy alebo ich fotokópie,

               —

               zamestnanecké preukazy alebo ich fotokópie,

               —

               výpovede svedkov,

               —

               výpovede dotknutej osoby a jazyk, ktorým on či ona hovorí, vrátane výsledkov akéhokoľvek úradného testu na preukázanie štátnej príslušnosti osoby. Na účely tejto prílohy sa pod pojmom „úradný test“ rozumie test zadaný alebo uskutočnený orgánmi žiadajúceho štátu a uznaný požiadaným štátom,

               —

               akýkoľvek iný doklad, pomocou ktorého sa dá určiť štátna príslušnosť dotknutej osoby.

         PRÍLOHA 3
   ZOZNAM DOKLADOV V SÚVISLOSTI SO ŠTÁTNYMI PRÍSLUŠNÍKMI TRETÍCH KRAJÍN A OSOBAMI BEZ ŠTÁTNEJ PRÍSLUŠNOSTI
   (článok 7 ods. 1)

      PRÍLOHA 3A

                  —

                  úradné výpovede uskutočnené na účely skráteného konania, najmä výpovede príslušníkov pohraničnej stráže, ktorí môžu dosvedčiť, že dotknutá osoba prekročila hranicu z požiadaného štátu a vstúpila priamo na územie žiadajúceho štátu,

                  —

                  letenky alebo lístky na vlak, autobus či loď, na ktorých je meno osoby a ktorými možno dosvedčiť prítomnosť dotknutej osoby v dopravnom prostriedku, ako aj to, že cestovala z územia požiadaného štátu priamo na územie žiadajúceho štátu (alebo na územie členských štátov, ak je požiadaným štátom Ukrajina),

                  —

                  letecké, vlakové, autobusové alebo lodné zoznamy cestujúcich, ktorými možno dosvedčiť prítomnosť dotknutej osoby v dopravnom prostriedku, ako aj to, že cestovala z územia požiadaného štátu priamo na územie žiadajúceho štátu (alebo na územie členských štátov, ak je požiadaným štátom Ukrajina).

      PRÍLOHA 3B

                  —

                  úradné výpovede, najmä výpovede príslušníkov pohraničnej stráže žiadajúceho štátu alebo iných svedkov, ktorí môžu dosvedčiť, že dotknutá osoba prekročila hranicu,

                  —

                  doklady, potvrdenia a účty akéhokoľvek druhu (napr. hotelové účty, karty dosvedčujúce návštevu u lekára, respektíve zubára, vstupné preukazy do verejných, respektíve súkromných inštitúcií, zmluvy na prenájom auta, potvrdenky transakcie uskutočnenej kreditnou kartou atď.), ktorými možno jasne preukázať, že dotknutá osoba sa zdržiavala na území požiadaného štátu,

                  —

                  informácie svedčiace o tom, že dotknutá osoba použila služby sprievodcu alebo služby cestovnej kancelárie,

                  —

                  úradná výpoveď dotknutej osoby v rámci súdneho alebo správneho konania.

   PRÍLOHA 4
   ZOZNAM DOKLADOV V SÚVISLOSTI SO ŠTÁTNYMI PRÍSLUŠNÍKMI TRETÍCH KRAJÍN A OSOBAMI BEZ ŠTÁTNEJ PRÍSLUŠNOSTI
   (článok 7 ods. 2)

      PRÍLOHA 4A

                  —

                  platné vízum a/alebo povolenie na pobyt vydané požiadaným štátom,

                  —

                  vstupné/výstupné pečiatky alebo podobné potvrdenia v cestovnom doklade dotknutej osoby alebo iný dôkaz vstupu na územie, respektíve odchodu z neho.

      PRÍLOHA 4B
      Fotokópie ktoréhokoľvek dokladu uvedeného v časti A.

   PRÍLOHA 5

   PRÍLOHA 6

   PRÍLOHA 7
   ŠTANDARDNÝ CESTOVNÝ DOKLAD EÚ NA ÚČELY VYHOSTENIA
   (v súlade s formou predpísanou v odporúčaní Rady EÚ z 30. novembra 1994)
   PRÍLOHA 8
   UKRAJINSKÁ NÁVRATOVÁ DOLOŽKA
   VYHLÁSENIE UKRAJINY
   Pod pojmom „cestovný doklad“ sa rozumie doklad platný na účely cestovania do zahraničia, vydaný Ukrajinou, niektorým z členských štátov, štátom, ktorého občianstvo má readmitovaná osoba, alebo štátom, kde má odovzdávaná osoba trvalý pobyt.
   SPOLOČNÉ VYHLÁSENIE K ČLÁNKU 2 ODS. 1
   Zmluvné strany berú do úvahy, že podľa vnútroštátnych právnych predpisov Ukrajiny aj členských štátov nemožno ukrajinskému občanovi ani občanovi EÚ odňať štátnu príslušnosť bez toho, aby nadobudol štátnu príslušnosť iného štátu.
   Zmluvné strany súhlasia, že ak by sa mal tento právny stav zmeniť, vzájomne to včas prekonzultujú.
   SPOLOČNÉ VYHLÁSENIE TÝKAJÚCE SA DÁNSKA
   Zmluvné strany berú na vedomie, že táto dohoda sa nevzťahuje na územie Dánskeho kráľovstva ani na štátnych príslušníkov Dánskeho kráľovstva. Za týchto okolností je vhodné, aby Ukrajina a Dánsko uzavreli rovnakú dohodu o readmisii, ako je táto dohoda.
   SPOLOČNÉ VYHLÁSENIE TÝKAJÚCE SA ISLANDU A NÓRSKA
   Zmluvné strany berú na vedomie tesné vzťahy medzi Európskymi spoločenstvami a Islandom a Nórskom, vyplývajúce najmä z dohody z 18. mája 1999 týkajúcej sa pridruženia týchto krajín k vykonávaniu, uplatňovaniu a vývoju schengenského acquis. Za týchto okolností je vhodné, aby Ukrajina uzavrela s Nórskom a Islandom rovnakú dohodu o readmisii, ako je táto dohoda.
   SPOLOČNÉ VYHLÁSENIE O TECHNICKEJ A FINANČNEJ PODPORE
   Obe strany súhlasia, že pri vykonávaní tejto dohody budú vychádzať zo zásad spoluzodpovednosti, solidarity a rovnocenného partnerstva v snahe zvládať migračné toky medzi Ukrajinou a EÚ.
   ES je v tejto súvislosti odhodlané dať Ukrajine k dispozícii finančné prostriedky a pomôcť jej tým pri vykonávaní tejto dohody. V rámci tejto pomoci sa bude zvláštna pozornosť venovať budovaniu kapacít. Táto podpora sa Ukrajine poskytne v kontexte všeobecných priorít pomoci, a to v rámci celkového objemu finančných prostriedkov určených pre Ukrajinu a v plnom súlade s príslušnými vykonávacími pravidlami a postupmi, pokiaľ ide o vonkajšiu pomoc ES.


title: 2005/459/ES: Rozhodnutie Komisie z 22. júna 2005, ktorým sa v zásade uznáva úplnosť dokumentačného súboru údajov, predloženého na podrobné preskúmanie s cieľom možného zaradenia pinoxadenu do prílohy I k smernici Rady 91/414/EHS [oznámené pod číslom K(2005) 1839] Text s významom pre EHP

text:
               23.6.2005

               SK

               Úradný vestník Európskej únie

               L 160/32

         ROZHODNUTIE KOMISIE
   z 22. júna 2005,
   ktorým sa v zásade uznáva úplnosť dokumentačného súboru údajov, predloženého na podrobné preskúmanie s cieľom možného zaradenia pinoxadenu do prílohy I k smernici Rady 91/414/EHS
   [oznámené pod číslom K(2005) 1839]
   (Text s významom pre EHP)
   (2005/459/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 3,
   keďže:

               (1)

               Smernica 91/414/EHS stanovuje zostavovanie zoznamu účinných látok Spoločenstva povolených na zaradenie medzi prípravky na ochranu rastlín.

               (2)

               Spoločnosť Syngenta Ltd predložila dokumentačný súbor údajov o účinnej látke pinoxaden orgánom Spojeného kráľovstva 31. marca 2004 so žiadosťou o jej zaradenie do prílohy I k smernici 91/414/EHS.

               (3)

               Orgány Spojeného kráľovstva naznačili Komisii, že po predbežnom preskúmaní sa dokumentačný súbor údajov tejto účinnej látky javí ako vyhovujúci požiadavkám na údaje a informácie stanoveným v prílohe II k smernici 91/414/EHS. Predložený dokumentačný súbor údajov sa taktiež javí ako spĺňajúci požiadavky na údaje a informácie stanovené v prílohe III k smernici 91/414/EHS vzhľadom na jeden prípravok na ochranu rastlín, ktorý obsahuje uvedenú účinnú látku. V súlade s článkom 6 ods. 2 smernice 91/414/EHS žiadateľ zaslal dokumentačný súbor údajov následne Komisii, iným členským štátom a Stálemu výboru pre potravinový reťazec a zdravie zvierat.

               (4)

               Týmto rozhodnutím by sa malo na úrovni Spoločenstva formálne potvrdiť, že dokumentačný súbor údajov v zásade spĺňa požiadavky týkajúce sa údajov a informácií, ktoré sú uvedené v prílohe II, a pre najmenej jeden prípravok na ochranu rastlín s obsahom príslušnej účinnej látky požiadavky uvedené v prílohe III k smernici 91/414/EHS.

               (5)

               Toto rozhodnutie by sa nemalo dotknúť práva Komisie vyzvať žiadateľa, aby predložil ďalšie údaje alebo informácie s cieľom objasniť určité body dokumentačného súboru údajov.

               (6)

               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO ROZHODNUTIE:
   Článok 1
   Bez toho, aby bol dotknutý článok 6 ods. 4 smernice 91/414/EHS, dokumentačný súbor údajov o účinnej látke stanovenej v prílohe k tomuto rozhodnutiu, ktorý bol predložený Komisii a členským štátom s cieľom získať zaradenie tejto látky do prílohy I k uvedenej smernici, v zásade spĺňa požiadavky týkajúce sa údajov a informácií, ktoré sú uvedené v prílohe II k uvedenej smernici.
   Dokumentačný súbor údajov tiež spĺňa požiadavky týkajúce sa údajov a informácií, ktoré sú uvedené v prílohe III k uvedenej smernici vzhľadom na jeden prípravok na ochranu rastlín s obsahom účinnej látky, po zohľadnení navrhovaných spôsobov použitia.
   Článok 2
   Spravodajský členský štát pokračuje v podrobnom prieskume príslušného dokumentačného súboru údajov a ohlási závery svojho skúmania doplnené odporúčaniami o zaradení alebo nezaradení príslušnej účinnej látky do prílohy I k smernici 91/414/EHS a akýmikoľvek súvisiacimi podmienkami Európskej komisii hneď, ako je to možné, a najneskôr do jedného roka po uverejnení tohto rozhodnutia v Úradnom vestníku Európskej únie.
   Článok 3
   Toto rozhodnutie je určené členským štátom.

      V Bruseli 22. júna 2005

            Za Komisiu

         Markos KYPRIANOU

            člen Komisie

      (1)  Ú. v. ES L 230, 19.8.1991, s. 1. Smernica naposledy zmenená a doplnená smernicou Komisie 2005/34/ES (Ú. v. EÚ L 125, 18.5.2005, s. 5).

      PRÍLOHA
      ÚČINNÁ LÁTKA, KTOREJ SA TÝKA TOTO ROZHODNUTIE

                  Č.

                  Všeobecný názov CIPAC identifikačné číslo

                  Žiadateľ

                  Dátum žiadosti

                  Spravodajský členský štát

                  1

                  Pinoxaden číslo CIPAC ešte nepridelené

                  Syngenta Ltd

                  31.3.2004

                  UK


title: Rozhodnutie Rady z 27. septembra 2001 o uzatvorení Dohody o vzájomnom uznávaní medzi Európskym spoločenstvom a Japonskom

text:
Dôležité právne oznámenie

|

32001D0747

Úradný vestník L 284 , 29/10/2001 S. 0001 - 0002

		Rozhodnutie Radyz 27. septembra 2001o uzatvorení Dohody o vzájomnom uznávaní medzi Európskym spoločenstvom a Japonskom(2001/747/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 113 v spojení s jej článkom 300 ods. 2 prvým pododsekom prvou vetou a ods. 3 prvým pododsekom prvou vetou a ods. 4,so zreteľom na návrh Komisie,keďže:(1) Dohoda o vzájomnom uznávaní medzi Európskym spoločenstvom a Japonskom bola podpísaná 4. apríla 2001 v mene Európskeho spoločenstva s výhradou jej možného neskoršieho schválenia a mala by sa schváliť.(2) Mali by sa určiť vhodné vnútorné postupy na zabezpečenie riadneho fungovania tejto dohody. Preto je nevyhnutné delegovať na Komisiu právomoc vykonať zmeny a doplnenia v časti B odvetvových príloh k dohode a právomoc prijať určité rozhodnutia na jej uplatňovanie,ROZHODLA TAKTO:Článok 1Týmto sa v mene Európskeho spoločenstva schvaľuje Dohoda o vzájomnom uznávaní medzi Európskym spoločenstvom a Japonskom včítane príloh k nej spolu so spoločnými deklaráciami a výmenami listov pripojenými k záverečnému aktu.Texty uvedené v prvom odseku sú pripojené k tomuto rozhodnutiu.Článok 2Predseda Rady doručí v mene spoločenstva nótu podľa článku 14 uvedenej dohody [1].Článok 31. Komisia s pomocou osobitného výboru menovaného Radou (ďalej len "osobitný výbor") zastupuje spoločenstvo v spoločnom výbore zriadenom podľa článku 8 dohody a vo všetkých podvýboroch zriadených v súlade s odsekom 2 rovnakého článku. Komisia po porade s týmto osobitným výborom prikročí k oznámeniam, žiadostiam, výmene informácií a k návrhom na:a) registráciu orgánov posudzovania zhody,b) poskytnutie zoznamov zariadení,c) ukončenie, pozastavenie činnosti orgánov posudzovania zhody alebo ich odvolanie,d) neuznanie potvrdenia vydaného zariadeniami a nimi získaných údajov,e) neuznanie osvedčení vydaných orgánmi posudzovania zhody s pozastavenou činnosťou,f) menovanie odborníkov,g) opatrenia prijaté v súvislosti s overovaniami, kontrolami alebo námietkamipodľa článkov 5, 6, 7, 8, 9, 10 dohody a zodpovedajúcich ustanovení jej odvetvových príloh.2. Postoj, aký má spoločenstvo zaujať v spoločnom výbore alebo prípadne v ktoromkoľvek inom podvýbore, určuje Komisia po porade s osobitným výborom so zreteľom na tieto otázky:a) prijatie rokovacieho poriadku v súlade s článkom 8 ods. 2 dohody,b) zriadenie podvýborov v súlade s článkom 8 ods. 2 dohody,c) prijatie spôsobov výmeny informácií v súlade s článkom 8 ods. 3 písm. c) dohody,d) registrácia orgánov posudzovania zhody, ich overovanie a súvisiace rozhodnutia v súlade s článkami 5, 7, 8 ods. 3 písm. a), článkom 8 ods. 3 písm. d) and článkom 9 dohody,e) vytvorenie a uverejnenie zoznamov registrovaných orgánov posudzovania zhody a potvrdených zariadení v súlade s článkom 8 ods. 3 písm. b) dohody,f) overenie, kontrola a námietky k potvrdeným zariadeniam a súvisiace rozhodnutia v súlade s článkami 5, 7 a 10 dohody,g) definovanie naliehavých situácií a spôsobov kontroly zariadení v súlade s článkom 10 ods. 2 písm. b) dohody,h) zavedenie postupov na uplatňovanie odvetvovej prílohy o správnej výrobnej praxi (SVP) podľa bodu 7 písm. b), c) a bodu 9 písm. b) tejto odvetvovej prílohy.3. Komisia po porade s osobitným výborom zabezpečí a schváli prechodné opatrenia spojené s uplatňovaním odvetvovej prílohy o SVP a odošle v mene Európskeho spoločenstva druhej strane diplomatickú nótu potvrdzujúcu ukončenie prípravných prác (v súlade s bodom 9 písm. a) odvetvovej prílohy o SVP).4. Komisia po porade s osobitným výborom schváli všetky úpravy časti B odvetvovej prílohy a v mene Európskeho spoločenstva odošle druhej strane diplomatickú nótu podľa článku 15 ods. 3 písm. b) dohody.5. Vo všetkých ostatných prípadoch stanovisko prijaté spoločenstvom v spoločnom výbore alebo v podvýbore určuje Rada, konajúca na základe kvalifikovanej väčšiny na návrh Komisie.V Bruseli 27. septembra 2001Za RadupredsedaM. Verwilghen[1] Dátum nadobudnutia platnosti dohody bude uverejnený v Úradnom vestníku Európskych spoločenstiev.--------------------------------------------------


title: Rozhodnutie Rady (SZBP) 2016/478 z 31. marca 2016, ktorým sa mení rozhodnutie (SZBP) 2015/1333 o reštriktívnych opatreniach s ohľadom na situáciu v Líbyi

text:
               1.4.2016

               SK

               Úradný vestník Európskej únie

               L 85/48

         ROZHODNUTIE RADY (SZBP) 2016/478
   z 31. marca 2016,
   ktorým sa mení rozhodnutie (SZBP) 2015/1333 o reštriktívnych opatreniach s ohľadom na situáciu v Líbyi
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada prijala 31. júla 2015 rozhodnutie (SZBP) 2015/1333 (1).

               (2)

               Dňa 16. marca 2015 Rada pripomenula, že len politické riešenie môže zabezpečiť udržateľný pokrok a prispieť k mieru a stabilite v Líbyi, a okrem iného uviedla, že je dôležité zdržať sa krokov, ktoré by mohli prehĺbiť súčasné rozpory.

               (3)

               Rada je naďalej vážne znepokojená situáciou v Líbyi, a najmä činmi, ktoré ohrozujú mier, bezpečnosť alebo stabilitu v Líbyi a ktoré obmedzujú alebo podkopávajú úspešné ukončenie politickej transformácie v Líbyi, ako napríklad činy, ktoré obmedzujú vykonávanie politickej dohody o Líbyi zo 17. decembra 2015 a vytvorenie vlády národného porozumenia, a to aj tým, že osoby s politickým vplyvom v Líbyi opakovane nedokážu prijať potrebné opatrenia.

               (4)

               Vzhľadom na vážnosť situácie v Líbyi by sa mali do zoznamu osôb, na ktoré sa vzťahujú reštriktívne opatrenia, uvedeného v prílohách II a IV k rozhodnutiu (SZBP) 2015/1333, pridať na obdobie šiestich mesiacov ďalšie tri osoby.

               (5)

               Rozhodnutie (SZBP) 2015/1333 by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Rozhodnutie (SZBP) 2015/1333 sa mení takto:

               1.

               Osoby uvedené v prílohe k tomuto rozhodnutiu sa dopĺňajú do zoznamu uvedeného v prílohách II a IV.

               2.

               V článku 17 sa dopĺňajú tieto odseky:
               „3.   Opatrenia uvedené v článku 8 ods. 2 sa uplatňujú vo vzťahu k záznamom č. 16, 17 a 18 v prílohe II do 2. októbra 2016.
               4.   Opatrenia uvedené v článku 9 ods. 2 sa uplatňujú vo vzťahu k záznamom č. 21, 22 a 23 v prílohe IV do 2. októbra 2016.“

         Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 31. marca 2016

            Za Radu

            predseda

         A.G. KOENDERS

      (1)  Rozhodnutie Rady (SZBP) 2015/1333 z 31. júla 2015 o reštriktívnych opatreniach s ohľadom na situáciu v Líbyi, ktorým sa zrušuje rozhodnutie 2011/137/SZBP (Ú. v. EÚ L 206, 1.8.2015, s. 34).

      PRÍLOHA

            „PRÍLOHA II

               Zoznam osôb a subjektov podľa článku 8 ods. 2

            A.   OSOBY

                        Meno

                        Identifikačné údaje

                        Dôvody

                        Dátum zaradenia do zoznamu

                        16.

                        SALEH ISSA GWAIDER, Agila

                        dátum nar.: 1944 (nepotvrdené)

                        Agila Saleh je od 5. augusta 2014 predsedom Rady zástupcov líbyjskej poslaneckej snemovne.
                        Dňa 17. decembra 2015 Saleh vyjadril nesúhlas s politickou dohodou o Líbyi podpísanou 17. decembra 2015.
                        Ako predseda Rady zástupcov Saleh obmedzuje a podkopáva proces politickej transformácie Líbye, napríklad 23. februára 2016 odmietol v poslaneckej snemovni usporiadať hlasovanie o vláde národného porozumenia.
                        Dňa 23. februára 2016 sa Saleh rozhodol vytvoriť výbor, ktorý sa má stretávať s inými členmi ‚vnútrolíbyjského procesu‘, ktorý je proti politickej dohode o Líbyi.

                        17.

                        GHWELL, Khalifa

                           alias AL GHWEIL, Khalifa
                        AL-GHAWAIL, Khalifa

                        dátum nar.: 1964
                        Misratah

                        Khalifa Ghwell je takzvaným predsedom vlády a ministrom obrany medzinárodne neuznaného Všeobecného národného kongresu (ďalej len ‚GNC‘) (známeho aj ako ‚vláda národnej spásy‘) a v tejto pozícii zodpovedá za jeho činnosť.
                        Dňa 7. júla 2015 Khalifa Ghwell vyjadril účasťou na slávnostnej inaugurácii spolu s prezidentom GNC Nurim Abuom Sahmainom podporu Frontu nezlomnosti (Alsomood), novej vojenskej sile zloženej zo 7 brigád, ktorá má zabrániť vytvoreniu vlády národnej jednoty v Tripolise.
                        Ghwell v pozícii ‚predsedu vlády‘ GNC zohráva ústrednú úlohu pri zabraňovaní vytvoreniu vlády národného porozumenia (ďalej len ‚GNA‘) v súlade s politickou dohodou o Líbyi.
                        Dňa 15. januára 2016 v pozícii ‚predsedu vlády a ministra obrany‘ GNC v Tripolise Ghwell nariadil zatknutie všetkých členov nového bezpečnostného tímu, ktorý vymenoval nominovaný predseda vlády národného porozumenia, ktorí vstúpia do Tripolisu.

                        18.

                        ABU SAHMAIN, Nuri

                           alias BOSAMIN, Nori
                        BO SAMIN, Nuri
                        BADI, Salahdin

                        dátum nar.: 16.5.1956
                        Zouara/Zuwara Líbya

                        Nuri Abu Sahmain je takzvaným prezidentom medzinárodne neuznaného Všeobecného národného kongresu (ďalej len ‚GNC‘) (známeho aj ako ‚vláda národnej spásy‘) a v tejto pozícii zodpovedá za jeho činnosť.
                        V pozícii prezidenta GNC Nuri Abu Sahmain zohráva ústrednú úlohu pri obmedzovaní a zabraňovaní politickej dohody o Líbyi a vytvorenia vlády národného porozumenia (ďalej len ‚GNA‘).
                        Dňa 15. decembra 2015 Sahmain vyzval na odloženie politickej dohody o Líbyi, ktorá sa mala dosiahnuť na zasadnutí 17. decembra.
                        Dňa 16. decembra 2015 Sahmain vydal vyhlásenie, že GNC nepovoľuje žiadnemu zo svojich členov, aby sa zúčastnil na tomto zasadnutí ani aby podpísal politickú dohodu o Líbyi.
                        Dňa 1. januára 2016 Sahmain zamietol politickú dohodu o Líbyi v rozhovoroch s osobitným zástupcom OSN.“

            „PRÍLOHA IV

               Zoznam osôb a subjektov podľa článku 9 ods. 2

            A.   OSOBY

                        Meno

                        Identifikačné údaje

                        Dôvody

                        Dátum zaradenia do zoznamu

                        21.

                        SALEH ISSA GWAIDER, Agila

                        dátum nar.: 1944 (nepotvrdené)

                        Agila Saleh je od 5. augusta 2014 predsedom Rady zástupcov líbyjskej poslaneckej snemovne.
                        Dňa 17. decembra 2015 Saleh vyjadril nesúhlas s politickou dohodou o Líbyi podpísanou 17. decembra 2015.
                        Ako predseda Rady zástupcov Saleh obmedzuje a podkopáva proces politickej transformácie Líbye, napríklad 23. februára 2016 odmietol v poslaneckej snemovni usporiadať hlasovanie o vláde národného porozumenia.
                        Dňa 23. februára 2016 sa Saleh rozhodol vytvoriť výbor, ktorý sa má stretávať s inými členmi ‚vnútrolíbyjského procesu‘, ktorý je proti politickej dohode o Líbyi.

                        22.

                        GHWELL, Khalifa

                           alias AL GHWEIL, Khalifa
                        AL-GHAWAIL, Khalifa

                        dátum nar.: 1964
                        Misratah

                        Khalifa Ghwell je takzvaným predsedom vlády a ministrom obrany medzinárodne neuznaného Všeobecného národného kongresu (ďalej len ‚GNC‘) (známeho aj ako ‚vláda národnej spásy‘) a v tejto pozícii zodpovedá za jeho činnosť.
                        Dňa 7. júla 2015 Khalifa Ghwell vyjadril účasťou na slávnostnej inaugurácii spolu s prezidentom GNC Nurim Abuom Sahmainom podporu Frontu nezlomnosti (Alsomood), novej vojenskej sile zloženej zo 7 brigád, ktorá má zabrániť vytvoreniu vlády národnej jednoty v Tripolise.
                        Ghwell v pozícii ‚predsedu vlády‘ GNC zohráva ústrednú úlohu pri zabraňovaní vytvoreniu vlády národného porozumenia v súlade s politickou dohodou o Líbyi.
                        Dňa 15. januára 2016 v pozícii ‚predsedu vlády a ministra obrany‘ GNC v Tripolise Ghwell nariadil zatknutie všetkých členov nového bezpečnostného tímu, ktorý vymenoval nominovaný predseda vlády národného porozumenia, ktorí vstúpia do Tripolisu.

                        23.

                        ABU SAHMAIN, Nuri

                           alias BOSAMIN, Nori
                        BO SAMIN, Nuri
                        BADI, Salahdin

                        dátum nar.: 16.5.1956
                        Zouara/Zuwara Líbya

                        Nuri Abu Sahmain je takzvaným prezidentom medzinárodne neuznaného Všeobecného národného kongresu (ďalej len ‚GNC‘) (známeho aj ako ‚vláda národnej spásy‘) a v tejto pozícii zodpovedá za jeho činnosť.
                        V pozícii prezidenta GNC Nuri Abu Sahmain zohráva ústrednú úlohu pri obmedzovaní a zabraňovaní politickej dohody o Líbyi a vytvorenia vlády národného porozumenia.
                        Dňa 15. decembra 2015 Sahmain vyzval na odloženie politickej dohody o Líbyi, ktorá sa mala dosiahnuť na zasadnutí 17. decembra.
                        Dňa 16. decembra 2015 Sahmain vydal vyhlásenie, že GNC nepovoľuje žiadnemu zo svojich členov, aby sa zúčastnil na tomto zasadnutí ani aby podpísal politickú dohodu o Líbyi.
                        Dňa 1. januára 2016 Sahmain zamietol politickú dohodu o Líbyi v rozhovoroch s osobitným zástupcom OSN.“


title: Rozhodnutie Rady z 25. februára 2008 , ktorým sa vymenúva luxemburský člen riadiacej rady Európskeho strediska pre rozvoj odborného vzdelávania

text:
               5.3.2008

               SK

               Úradný vestník Európskej únie

               C 60/1

      ROZHODNUTIE RADY

   z 25. februára 2008,
   ktorým sa vymenúva luxemburský člen riadiacej rady Európskeho strediska pre rozvoj odborného vzdelávania
   (2008/C 60/01)
   RADA EURÓPSKEJ ÚNIE,
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania, a najmä na jeho článok 4 (1),
   so zreteľom na kandidatúru predloženú luxemburskou vládou,
   Keďže:

               (1)

               Rada rozhodnutím z 18. septembra 2006 (2) vymenovala členov riadiacej rady Európskeho strediska pre rozvoj odborného vzdelávania na obdobie od 18. septembra 2006 do 17. septembra 2009.

               (2)

               V dôsledku odstúpenia Gilberta ENGELA sa uvoľnilo miesto člena riadiacej rady strediska v kategórii zástupcov vlády.

               (3)

               Člen riadiacej rady uvedeného strediska za Luxembursko by sa mal vymenovať na zvyšný čas súčasného funkčného obdobia, ktoré sa končí 17. septembra 2009,

         PRIJALA TOTO ROZHODNUTIE:
   Jediný článok
   Týmto sa uvedená osoba vymenúva za člena riadiacej rady Európskeho strediska pre rozvoj odborného vzdelávania na zvyšný čas funkčného obdobia, ktoré trvá do 17. septembra 2009:
   ZÁSTUPCOVIA VLÁDY
   Luxembursko: pán Nic ALFF

      V Bruseli 25. februára 2008

            Za Radu

            predseda

         A. VIZJAK

      (1)  Ú. v. ES L 39, 13.2.1975, s. 1. Nariadenie naposledy zmenené a doplnené nariadením (ES) č. 2051/2004 (Ú. v. EÚ L 355, 1.12.2004, s. 1).

      (2)  Ú. v. EÚ C 240, 5.10.2006, s. 1.


title: 2013/624/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu Európskeho spoločného podniku pre ITER a rozvoj energie jadrovej syntézy za rozpočtový rok 2011

text:
               16.11.2013

               SK

               Úradný vestník Európskej únie

               L 308/363

      ROZHODNUTIE EURÓPSKEHO PARLAMENTU

   zo 17. apríla 2013
   o absolutóriu za plnenie rozpočtu Európskeho spoločného podniku pre ITER a rozvoj energie jadrovej syntézy za rozpočtový rok 2011
   (2013/624/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho spoločného podniku pre ITER a rozvoj energie jadrovej syntézy za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky Európskeho spoločného podniku pre ITER a rozvoj energie jadrovej syntézy za rozpočtový rok 2011 spolu s odpoveďami spoločného podniku (1),

               —

               so zreteľom na závery spoločnej delegácie výborov Európskeho parlamentu pre rozpočet a pre kontrolu rozpočtu na mieste projektu ITER v Cadarache zo 16. až 18. mája 2011,

               —

               so zreteľom na odporúčanie Rady z 12. februára 2013 (05755/2013 – C7-0040/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na rozhodnutie Rady 2007/198/Euratom z 27. marca 2007, ktorým sa zriaďuje Európsky spoločný podnik pre ITER a rozvoj energie jadrovej syntézy a ktorým sa mu udeľujú výhody (4), a najmä na jeho článok 5 ods. 3,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0077/2013),

               1.

               udeľuje riaditeľovi Európskeho spoločného podniku pre ITER a rozvoj energie jadrovej syntézy absolutórium za plnenie rozpočtu spoločného podniku za rozpočtový rok 2011;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho spoločného podniku pre ITER a rozvoj energie jadrovej syntézy, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 6, 10.1.2013, s. 36.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 90, 30.3.2007, s. 58.

      (5)  Ú. v. ES L 357, 31.12.2002, s. 72.

         UZNESENIE EURÓPSKEHO PARLAMENTU

      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho spoločného podniku pre ITER a rozvoj energie jadrovej syntézy za rozpočtový rok 2011
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskeho spoločného podniku pre ITER a rozvoj energie jadrovej syntézy za rozpočtový rok 2011,

                  —

                  so zreteľom na správu Dvora audítorov o overení ročnej účtovnej závierky Európskeho spoločného podniku pre ITER a rozvoj energie jadrovej syntézy za rozpočtový rok 2011 spolu s odpoveďami spoločného podniku (1),

                  —

                  so zreteľom na závery spoločnej delegácie výborov Európskeho parlamentu pre rozpočet a pre kontrolu rozpočtu na mieste projektu ITER v Cadarache zo 16. až 18. mája 2011,

                  —

                  so zreteľom na odporúčanie Rady z 12. februára 2013 (05755/2013 – C7-0040/2013),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na rozhodnutie Rady 2007/198/Euratom z 27. marca 2007, ktorým sa zriaďuje Európsky spoločný podnik pre ITER a rozvoj energie jadrovej syntézy a ktorým sa mu udeľujú výhody (4), a najmä na jeho článok 5 ods. 3,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu (A7-0077/2013),

                  A.

                  keďže Európsky spoločný podnik pre ITER a rozvoj energie jadrovej syntézy (ďalej len „spoločný podnik“) bol zriadený v marci 2007 na obdobie 35 rokov;

                  B.

                  keďže spoločný podnik začal samostatne fungovať v marci 2008;

                  C.

                  keďže Dvor audítorov vyhlásil, že získal primeranú istotu v tom, že účtovná závierka spoločného podniku za rozpočtový rok 2011 je spoľahlivá a že príslušné transakcie sú zákonné a správne;

                  D.

                  keďže 9. októbra 2008 Dvor audítorov vydal svoje stanovisko č. 4/2008 k nariadeniu o rozpočtových pravidlách spoločného podniku;

                  E.

                  keďže v čase zriadenia spoločného podniku sa orientačná celková výška zdrojov potrebných na obdobie rokov 2007 až 2014 odhadovala na 9 653 000 000 EUR,

         Rozpočtové a finančné hospodárenie

                  1.

                  konštatuje, že ročná účtovná závierka spoločného podniku vyjadruje verne vo všetkých významných hľadiskách jeho finančnú situáciu k 31. decembru 2011 a výsledky jeho operácií a hotovostných tokov za rozpočtový rok ukončený k uvedenému dňu sú v súlade s ustanoveniami jeho nariadenia o rozpočtových pravidlách;

                  2.

                  uznáva, že operácie, na ktorých sa zakladá ročná účtovná závierka spoločného podniku za rozpočtový rok 2011, sú vo všetkých významných hľadiskách zákonné a správne;

                  3.

                  uznáva, že miera čerpania dostupných viazaných rozpočtových prostriedkov bola 99,7 % a platobných rozpočtových prostriedkov 85,7 %; konštatuje, že z viazaných rozpočtových prostriedkov vo výške 611 000 000 EUR určených na prevádzkové činnosti sa 42 % implementovalo prostredníctvom priamych individuálnych záväzkov a zvyšných 58 % prostredníctvom rámcových záväzkov.

                  4.

                  víta skutočnosť, že po tom, ako bol v roku 2010 prijatý plán na zlepšenie riadenia s cieľom oddeliť finančné a operačné funkcie, bol počas roku 2011 vymenovaný vedúci oddelenia ITER, vedúci administratívneho oddelenia a vedúci oddelenia rozpočtu a financií;

                  5.

                  vyjadruje poľutovanie nad tým, že vnútorný audítor spoločného podniku upozornil na nedostatky vo finančných postupoch a v oddeľovaní povinností; naliehavo vyzýva spoločný podnik, aby bezodkladne zaviedol riadnu systematizáciu finančných postupov a aby oddelil všetky povinnosti, ktoré sú nezlučiteľné;

                  6.

                  očakáva, že spoločný podnik:

                              —

                              v plnej miere zavedie a bude využívať integrovaný nástroj na správu rozpočtových, finančných a operačných informácií,

                              —

                              v plnej miere zavedie akčné plány prijaté spoločným podnikom v nadväznosti na vnútorné audity finančných postupov, riadenia grantov a zmlúv s odborníkmi,

                              —

                              dokončí potvrdenie príslušných systémov účtovníkom,

                              —

                              prijme komplexnú stratégiu následných auditov pre granty a zmluvy vzťahujúce sa na operačné činnosti,

                              —

                              uskutoční postupy riadenia rizika na úrovni podnikov;

         Verejné obstarávanie a granty

                  7.

                  zdôrazňuje, že v zmysle upozornení, ktoré Dvor audítorov už uviedol vo svojej správe za rok 2010, by sa mal spoločný podnik snažiť prilákať väčší počet konkurenčných ponúk, keďže počet návrhov prijatých pri zadávaní zákaziek na vykonanie operačných činností podpísaných v roku 2011 zostal nízky (v priemere dva návrhy), zatiaľ čo v prípade grantov bol v priemere predložený len jeden návrh ku každej výzve; uznáva, že činnosť spoločného podniku sa vyznačuje verejným obstarávaním komponentov z oblasti špičkových technológií, ktoré nikdy predtým neboli vyrobené a nemajú žiadnu komerčnú hodnotu, pričom boli vytvorené na účely výstavby experimentálneho reaktora jadrovej syntézy na mimoriadne komplexnom trhu, na ktorom prevládajú monopolné alebo oligopolné situácie; opakuje, že spoločný podnik musí pri každom nadobúdaní tovaru hľadať najvýhodnejší pomer medzi kvalitou a cenou;

                  8.

                  vyjadruje poľutovanie nad tým, že v jednom prípade rozhodnutie o zrušení verejnej súťaže a použití rokovacieho konania nebolo riadne odôvodnené a v ďalšom prípade spoločný podnik rozhodol rokovať s dvoma spoločnosťami, ktoré predložili ponuky v rámci verejnej súťaže (hoci jedna z nich nespĺňala technické požiadavky); okrem toho vyjadruje poľutovanie nad tým, že v ďalšom prípade zasa nebol riadne odôvodnený výber rokovacieho konania ani zmluvné objemy a cena;

                  9.

                  je znepokojený tým, že audit Dvora audítorov potvrdil zistenia vnútorného auditu vykonaného v roku 2011 v oblasti verejného obstarávania, najmä to, že:

                              —

                              oznámenie o predbežných informáciách sa nepoužíva ako nástroj na zvyšovanie predbežnej propagácie chystaných verejných súťaží,

                              —

                              neexistuje systém na pravidelné monitorovanie a riadenie zmien v zmluvných požiadavkách, a teda ani na identifikáciu a nápravu odchýlok v nákladoch,

                              —

                              postup verejného obstarávania je často neprimerane dlhý a proces prípravy súťažných dokumentov neefektívny,

                              —

                              odhady nákladov nie sú dobre zdokumentované;

                  10.

                  v tejto súvislosti žiada o predloženie podrobnej správy o pokroku, ktorá by obsahovala konkrétne návrhy na postupné odstránenie uvedených nedostatkov;

                  11.

                  vyjadruje poľutovanie nad tým, že pri audite Dvora audítorov sa tiež zistilo, že postupy predbežnej kontroly uplatňované pri platbách v rámci zákaziek a dohôd o grante nie sú dostatočne zdokumentované;

         Audity zabezpečenia kvality a následné kontroly verejného obstarávania a grantov

                  12.

                  je znepokojený skutočnosťou, že hoci spoločný podnik má systém na vykonávanie auditov na úrovni dodávateľov, ktorého cieľom je kontrolovať dodržiavanie požiadaviek na zabezpečenie kvality, rozsah pôsobnosti týchto auditov nezahŕňa finančné hľadiská realizácie zákaziek; vyzýva spoločný podnik, aby zabezpečil, že rozsah pôsobnosti systému auditov bude zahŕňať ochranu finančných záujmov spoločného podniku vrátane finančných a zmluvných aspektov;

                  13.

                  berie na vedomie, že napriek tomu, že spoločný podnik začal v roku 2011 vykonávať následné kontroly na posúdenie zákonnosti a správnosti realizácie udelených grantov, chýba mu všeobecná stratégia následných kontrol, ktorá by sa vzťahovala aj na plnenie zmlúv o grante a zákaziek zadaných v rámci verejného obstarávania; naliehavo vyzýva spoločný podnik, aby vymedzil a zaviedol všeobecnú stratégiu následných kontrol, ktorá by sa v plnej miere vzťahovala aj na jeho vynaložené rozpočtové prostriedky;

         Práva duševného vlastníctva a priemyselná politika

                  14.

                  uznáva, že správna rada schválila 28. marca 2012 politiku týkajúcu sa práv duševného vlastníctva a šírenia informácií; konštatuje však, že správna rada zatiaľ neprijala priemyselnú politiku, ktorú vyžadujú stanovy;

         Neskorá úhrada členských príspevkov

                  15.

                  vyjadruje poľutovanie nad skutočnosťou, že 12 členov zaplatilo svoje príspevky za rok 2011 neskoro;

                  16.

                  považuje za nevyhnutné, aby všetci členovia spoločného podniku dodržiavali termín na zaplatenie členských príspevkov; podporuje skutočnosť, že správna rada prijala opatrenia, ktorých cieľom je zabezpečiť, aby sa v prípade neskorého zaplatenia ročného členského príspevku uhradil aj príslušný úrok;

         Útvar pre vnútorný audit Komisie

                  17.

                  berie na vedomie, že správna rada schválila zoznam úloh útvaru pre vnútorný audit Komisie 25. novembra 2011 spolu s koordinovaným strategickým plánom auditu na obdobie rokov 2012 – 2014 a nariadenie o rozpočtových pravidlách spoločného podniku bolo následne zmenené a doplnené tak, aby zahŕňalo ustanovenia rámcového nariadenia týkajúce sa právomocí vnútorného audítora Komisie; pripomína, že spoločný podnik začal samostatne fungovať v marci 2008;

         Rozpočtové pravidlá a vykonávacie predpisy

                  18.

                  víta skutočnosť, že správna rada spoločného podniku na svojom zasadnutí 1. júna 2011 rozhodla vo všeobecnosti akceptovať poznámky (37 odporúčaní bolo prijatých v plnom rozsahu, 11 bolo prijatých s pripomienkami a len dve boli zamietnuté) uvedené v stanovisku Dvora audítorov č. 4/2008 k nariadeniu o rozpočtových pravidlách Európskeho spoločného podniku pre ITER a rozvoj energie jadrovej syntézy;

                  19.

                  berie na vedomie názor Dvora audítorov, že niektoré ustanovenia vykonávacích predpisov spoločného podniku sa bez dostatočného opodstatnenia odchyľujú od vykonávacích predpisov nariadenia Únie o rozpočtových pravidlách; víta objasnenie spoločného podniku, že zmenené a doplnené vykonávacie predpisy poskytujú dostatočné usmernenia pre vykonávanie činností spoločného podniku, čo sa týka napríklad podmienok brania a poskytovania úverov alebo pravidiel vyhodnocovania nepeňažných príspevkov;

         Príspevok Únie na fázu výstavby projektu ITER

                  20.

                  pripomína, že v júli 2010 Rada upravila rozpočtový odhad príspevku spoločného podniku na fázu výstavby na sumu 6 600 000 000 EUR (hodnota z roku 2008), t. j. zdvojnásobila pôvodný odhad; je znepokojený skutočnosťou, že spoločný podnik sa usiluje o zosúladenie všetkých doteraz vzniknutých nákladov s hodnotami z roku 2008, aby mohol stanoviť prípadné odchýlky od rozpočtových odhadov; konštatuje, že spoločný podnik zaviedol nástroj na pravidelné monitorovanie platnosti odhadov a vykazovanie možných odchýlok; očakáva, že spoločný podnik bude informovať orgán udeľujúci absolutórium o výsledkoch tejto analýzy;

         Hostiteľská dohoda

                  21.

                  uznáva, že hoci bola medzi Španielskym kráľovstvom a spoločným podnikom podpísaná hostiteľská dohoda o mieste a podpore, výsadách a imunitách, spoločnému podniku zatiaľ neboli poskytnuté trvalé priestory; konštatuje však, že spoločný podnik naďalej sídli v dočasných priestoroch bezplatne poskytnutých Španielskym kráľovstvom;

         Ďalšie otázky

                  22.

                  opätovne vyzýva Dvor audítorov, aby v primeranej lehote predložil Európskemu parlamentu osobitnú správu o spoločných problémoch, ktoré vznikajú v súvislosti s povahou spoločných podnikov a ktoré by mali tieto podniky riešiť spolu so svojimi partnermi s cieľom zabezpečiť svoju pridanú hodnotu a efektívne vykonávanie programov Únie v oblasti výskumu, technologického rozvoja a demonštračných činností; ďalej konštatuje, že uvedená správa by mala zahŕňať posúdenie účinnosti zriadenia spoločných podnikov a ich štruktúry.

         (1)  Ú. v. EÚ C 6, 10.1.2013, s. 36.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 90, 30.3.2007, s. 58.

         (5)  Ú. v. ES L 357, 31.12.2002, s. 72.


title: Rozhodnutie Rady (SZBP) 2015/363 z  5. marca 2015 o dočasnom prijatí niektorých Palestínčanov členskými štátmi Európskej únie

text:
               6.3.2015

               SK

               Úradný vestník Európskej únie

               L 62/24

         ROZHODNUTIE RADY (SZBP) 2015/363
   z 5. marca 2015
   o dočasnom prijatí niektorých Palestínčanov členskými štátmi Európskej únie
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29 a jej článok 31 ods. 1,
   keďže:

               (1)

               Rada prijala 31. januára 2013 rozhodnutie 2013/71/SZBP o dočasnom prijatí niektorých Palestínčanov členskými štátmi Európskej únie (1), ktorým sa im na obdobie ďalších 12 mesiacov predlžuje platnosť ich vnútroštátnych povolení na vstup a pobyt na území členských štátov uvedených v spoločnej pozícii Rady 2002/400/SZBP (2).

               (2)

               Na základe vyhodnotenia uplatňovania spoločnej pozície 2002/400/SZBP Rada považuje za vhodné predĺžiť platnosť uvedených povolení o ďalších 24 mesiacov,

         PRIJALA TOTO ROZHODNUTIE:
   Článok 1
   Členské štáty uvedené v článku 2 spoločnej pozície 2002/400/SZBP predĺžia platnosť vnútroštátnych povolení na vstup a pobyt udelených podľa článku 3 uvedenej spoločnej pozície o ďalších 24 mesiacov, a to od 31. januára 2014.
   Článok 2
   Rada vyhodnotí uplatňovanie spoločnej pozície 2002/400/SZBP do šiestich mesiacov od prijatia tohto rozhodnutia.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 5. marca 2015

            Za Radu

            predsedníčka

         D. REIZNIECE-OZOLA

      (1)  Rozhodnutie Rady 2013/71/SZBP z 31. januára 2013 o dočasnom prijatí niektorých Palestínčanov členskými štátmi Európskej únie (Ú. v. EÚ L 32, 1.2.2013, s. 19).

      (2)  Spoločná pozícia Rady 2002/400/SZBP z 21. mája 2002 o dočasnom prijatí niektorých Palestínčanov členskými štátmi Európskej únie (Ú. v. ES L 138, 28.5.2002, s. 33).